**Ministru kabineta noteikumu projekta „Grozījumi Ministru kabineta 2010.gada 2.marta noteikumos Nr.215 "Noteikumi par valsts atbalsta piešķiršanu zivsaimniecības attīstībai no Zivju fonda finanšu līdzekļiem"” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Deklarācijas par Laimdotas Straujumas vadītā Ministru kabineta iecerēto darbību 90.punkts un Lauksaimniecības un lauku attīstības likuma 5.panta ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 1995.gada 19.decembra noteikumu Nr.388 "Zivju fonda nolikums" (turpmāk – Zivju fonda nolikums) 8.4.apakšpunkts nosaka, ka viens no pasākumiem, kam izlieto Zivju fonda līdzekļus, ir atbalsts pašvaldību un Valsts vides dienesta (turpmāk – VVD) pilnvaroto personu iesaistīšanai zvejas un makšķerēšanas kontrolē, un tas paredz, ka attiecīgās pašvaldības norādītajā kontā vai VVD pamatbudžeta kontā saskaņā ar kompetentās valsts institūcijas lēmumu tiek tieši ieskaitīti līdzekļi 40 % apmērā no ieņemtās naudas summas par zveju regulējošo normatīvo aktu pārkāpumiem, ko patstāvīgi atklājušas pašvaldību vai VVD pilnvarotās personas, un 40 % apmērā no ieņemtās naudas summas, kas iegūta pēc pašvaldību vai VVD pilnvaroto personu izņemto zivju, zvejas rīku un zvejas līdzekļu realizācijas (turpmāk – pilnvaroto personu iesaistīšana).Zivju fonda padome 09.01.2014. sēdē nolēma (protokols Nr.153; 2.punkta 6. daļa un 4.punkts) izsludināt oficiālajā izdevumā „Latvijas Vēstnesis” pieteikšanos Zivju fonda līdzekļu maksājumu saņemšanai pašvaldību un VVD pilnvaroto personu iesaistīšanai zvejas un makšķerēšanas kontrolē.Tomēr Ministru kabineta 2010.gada 2.marta noteikumos Nr.215 "Noteikumi par valsts atbalsta piešķiršanu zivsaimniecības attīstībai no Zivju fonda finanšu līdzekļiem" (turpmāk – noteikumi Nr.215) nav noteikta kārtība, kādā piešķir valsts atbalstu pilnvaroto personu iesaistīšanai.Ar Ministru kabineta noteikumu projektu „Grozījumi Ministru kabineta 2010.gada 2.marta noteikumos Nr.215 "Noteikumi par valsts atbalsta piešķiršanu zivsaimniecības attīstībai no Zivju fonda finanšu līdzekļiem"” (turpmāk – noteikumu projekts) tiek izdarīti grozījumi noteikumos Nr.215, lai atbilstoši Zivju fonda nolikumā paredzētajam un Zivju fonda padomes (turpmāk – padome) lemtajam varētu sniegt atbalstu par pašvaldību un VVD pilnvaroto personu iesaistīšanu zvejas un makšķerēšanas kontrolē.Papildus ar noteikumu projektu tiek risināta problēma, kas rodas, ja Zivju fonda atbalsta saņēmēji zivju mazuļus dabiskajās ūdenstilpēs zivju resursu atražošanai un pavairošanai ielaiž un zivju mazuļu ielaišanas aktu noformē, neievērojot Ministru kabineta 2004.gada 22.aprīļa noteikumu Nr.381 „Kārtība, kādā uzskaitāmi un ielaižami dabiskajās ūdenstilpēs zivju resursu atražošanai un pavairošanai paredzētie zivju mazuļi” prasības. Ietverot noteikumos Nr.215 norādi par nepieciešamību ievērot šajā jomā noteikto kārtību, Zivju fonda atbalsta zivju resursu atražošanai un pavairošanai saņēmēji būs informēti un nodrošinās attiecīgo normatīvo aktu prasību ievērošanu Zivju fonda atbalstīto projektu īstenošanā. Arī Lauku atbalsta dienests, pieņemot no Zivju fonda atbalsta saņēmēja kopā ar maksājuma pieprasījumu iesniedzamos dokumentus, pievērsīs papildu uzmanību normatīvajā aktā par kārtību, kādā uzskaitāmi un ielaižami dabiskajās ūdenstilpēs zivju resursu atražošanai un pavairošanai paredzētie zivju mazuļi, noteikto prasību ievērošanai. Tas novērsīs atbalsta līdzekļu izmaksu tiem projektiem, kuru īstenošana ir pretrunā ar attiecīgo jomu regulējošiem normatīvajiem aktiem.Turklāt ar noteikumu projektu tiek atrisināta arī problēma, ar kuru padome, pieņemot lēmumu par atbalsta piešķiršanu vai atteikumu piešķirt atbalstu, dažkārt ir saskārusies līdzšinējā praksē. Proti, dažkārt padomei ir tikuši iesniegti korekti noformēti projekti, kuru mērķis atbilst tā pasākuma mērķim, par kuru iesniegti šie projekti, tomēr padomes ieskatā šādiem projektiem atbalsts nepienāktos, jo projektos paredzētā mērķa īstenošana un iespējamie ieguvumi acīmredzami neatbilst projektā pieprasītajam pārāk lielajam finansējuma apmēram. Šai nolūkā nepieciešams noteikt, ka Zivju fonda padome ir tiesīga pieņemt lēmumu par atteikumu piešķirt atbalstu un nevērtēt projektu, ja konstatēta atbalsta pretendenta nesaderība vai pieprasītā finanšu atbalsta nesamērīgums ar projektā sasniedzamo Zivju fonda mērķi, ja visi Zivju fonda padomes locekļi, kuri piedalās Zivju fonda padomes sēdē, vienbalsīgi par to lemj. Šādas normas iekļaušana noteikumu projektā ļautu Zivju fonda padomei pieņemt lēmumu par atteikumu piešķirt atbalstu projektam pirms tā vērtēšanas, ja projektā ir saskatāmas acīmredzamas krāpnieciska rakstura pazīmes. |
| 3. | Projekta izstrādē iesaistītās institūcijas | Zemkopības ministrija un Lauku atbalsta dienests |
| 4. | Cita informācija | Ņemot vērā Zivju fonda valsts budžeta dotācijas ierobežojumus, kas tika noteikti krīzes situācijā, Zivju fonda padome līdz 2014.gadam nesaskatīja iespēju šī atbalsta pasākuma īstenošanai.Iespēja Zemkopības ministrijai pieprasīt ziņas no Sodu reģistra ir nepieciešama, lai pārbaudītu, vai atbalsta pretendenta sniegtā informācija par pilnvarotajām personām un naudas summām, kas ieņemtas par pilnvaroto personu patstāvīgi atklātajiem zveju regulējošo normatīvo aktu pārkāpumiem un izņemto zivju, zvejas rīku un zvejas līdzekļu realizāciju, atbilst patiesībai, un padome varētu pieņemt atbilstošus lēmumus par valsts līdzekļu izlietojumu.Zemkopības ministrija 2013.gada februārī visām Latvijas novadu un republikas pilsētu pašvaldībām izsūtīja vēstule ar lūgumu sniegt informāciju par pilnvaroto personu darbību. Pavisam Zivju fonda padomes sekretariāts tabulā apkopoja 50 pašvaldību sniegto informāciju. Vēl 60 pašvaldības sniedza informāciju, ka šādu pilnvaroto personu pašvaldībā nav un attiecīgās kontroles darbības nav notikušas. No 9 pašvaldībām (Daugavpils pilsētas domes, Alsungas, Bauskas, Dobeles, Garkalnes, Priekuļu, Ropažu, Sējas un Vecumnieku novada pašvaldības) netika saņemta nekāda informācija. Tika noskaidrots, ka kopumā Latvijas pašvaldībās 2013.gada 1.janvārī bija 1064 pilnvarotās personas, no kurām saskaņā ar Latvijas novadu un republikas pilsētu pašvaldību Zemkopības ministrijai 2013.gada februārī un martā sniegto informāciju 945 personas ir norādītas kā Rīgas pilsētas domes pilnvarotās personas, bet pārējās personas – kā 49 citu pašvaldību pilnvarotās personas. Trīs no šīm pašvaldībām (Lielvārdes, Salaspils un Mālpils novada pašvaldība) uz pilnvarojuma pamata sadarbojas ar biedrībām „Mēs – zivīm”, „Vides aizsardzības asociācija” un „Mālpils zivīm”), kurās attiecīgu kontroles darbību veikšanai darbojas dažas VVD pilnvarotās personas. Šo personu darbības rezultātā soda naudās par 2012.gadu tika iemaksāti 5580,45 lati (7940,26 *euro*). Ieņēmumi no konfiscēto zvejas rīku, zvejas līdzekļu un zivju realizācijas 2012.gadā veidoja 342,97 latus (488,00 *euro*) un 2013.gadā – 351,12 latus (499,60 *euro*). Savukārt VVD „Sabiedrisko vides inspektoru reģistrā” līdz 01.04.2013. bija norādītas 94 dienesta pilnvarotās personas, kuru darbības joma ir zivju resursu aizsardzības kontrole. Pēc VVD sniegtās informācijas par VVD pilnvaroto personu patstāvīgi atklātajiem zivju ieguvi regulējošiem pārkāpumiem, 2013.gadā soda naudās ieņemti 2385,00 Ls (3393,55 *euro*), bet nav bijis ieņēmumu par zivju, zvejas rīku un zvejas līdzekļu izņemšanu. |
|  |  |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldību un VVD pilnvarotās personas, pašvaldības, makšķernieki, zemūdens mednieki, vēžotāji un zvejnieki, kuri Latvijas ūdenstilpēs zvejo pašpatēriņa un komerciālos nolūkos un kuru darbību var kontrolēt pašvaldību un VVD pilnvarotās personas. |
| 2. | Tiesiskā regulējuma ietekme uz tautsaimniecību un administratīvo slogu | Grozījumu pieņemšana radīs iespēju uzlabot zvejniecības, makšķerēšanas, zemūdens medību un vēžošanas noteikumu ievērošanu, piešķirot papildu līdzekļus zivju (tostarp vēžu un citu ūdens bezmugurkaulnieku, kā arī nēģu) ieguves kontroles darbību veikšanai un to nelikumīgas ieguves apkarošanai.Nedaudz palielināsies Zivju fonda atbalsta administrēšanas slogs, jo būs dota iespēja saņemt atbalstu par pilnvaroto personu iesaistīšanos kontroles darbībās. Administratīvā sloga palielināšanās paredzama Lauku atbalsta dienestam (no pašvaldībām un VVD saņemto dokumentu pārbaude, apkopošana un iesniegšana Zemkopības ministrijā), padomei (Lauku atbalsta dienesta iesniegto dokumentu izskatīšana un lēmuma pieņemšana), padomes sekretariātam (atbalsta pretendentu iesniegtās informācijas pārbaude, pieprasot ziņas no Sodu reģistra) un VVD (VVD pieņemto lēmumu par pašvaldību pilnvaroto personu sastādītajiem protokoliem kopiju izsniegšana pašvaldībām pēc to pieprasījuma). |
| 3. | Administratīvo izmaksu monetārs novērtējums | Administratīvo izmaksu novērtējums mērķgrupai, ko veido juridiskas personas, nepārsniedz 2000 *euro* gadā. |
| 4. | Cita informācija | Līdz šim nav bijis pietiekamu līdzekļu, lai aktivizētu un atbalstītu pašvaldību un VVD pilnvaroto personu iesaistīšanu zvejas un makšķerēšanas kontrolē, un lielākoties šāda darbība notikusi brīvprātīgi. Šie pasākumi ierobežoti veikti tāpēc, ka pašvaldībām nav piešķirts pietiekami daudz līdzekļu no valsts budžeta attiecīgo funkciju veikšanai. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (*euro*) |
| **2015.** | **2016.** | **2017.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets |  0 | 0 | 0 | 0 | 0 |
| 1.3. pašvaldību budžets |  0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets |  0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets |  0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 | 0 | 0 | 0 |
|   |   |   |   |
|   |   |   |   |
| 5. Precizēta finansiālā ietekme: | X |  0 | 0 | 0 | 0 |
| 5.1. valsts pamatbudžets |  0 | 0 | 0 | 0 |
| 5.2. speciālais budžets |  0 | 0 | 0 | 0 |
| 5.3. pašvaldību budžets |  0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 2014.gada valsts pamatbudžetā ieņēmumi Zivju fonda dotācijas veidošanai plānoti EUR 924 866 apmērā (no tiem EUR 85 372 tiek plānoti kā ieņēmumi no naudas sodiem par zivju resursiem nodarītajiem zaudējumiem). 2014.gada valsts pamatbudžetā noteiktie izdevumi apakšprogrammai 25.02.00 „Zivju fonds” ir EUR 529 703. Valsts budžeta ieņēmumi projekta īstenošanas rezultātā 2015., 2016. un 2017. gadā nav precīzi aprēķināmi, bet ir sagaidāms, ka tie nedaudz palielināsies, jo atbalsts par pašvaldību un VVD pilnvaroto personu iesaistīšanu zvejas un makšķerēšanas kontroles darbību nodrošināšanā stimulēs minētās personas aktīvāk uzraudzīt makšķerēšanas noteikumu ievērošanu un veicinās maluzvejniecības apkarošanu. Savukārt tas var dot valsts pamatbudžetam papildu ieņēmumus no naudas sodiem par zivju resursiem nodarītajiem zaudējumiem. Valsts pamatbudžeta izdevumi tiks ietverti valsts pamatbudžeta apakšprogrammai 25.02.00 „Zivju fonds” piešķirto līdzekļu apmērā, jo būs nepieciešami transferti pašvaldībām, pārskaitot atbalsta maksājumus par pašvaldību un VVD pilnvaroto personu iesaistīšanu zvejas un makšķerēšanas kontrolē. Attiecīgi palielināsies pašvaldību budžeta ieņēmumi.Lai varētu pilnvērtīgi nodrošināt pasākuma turpmākās finansēšanas iespējas, ir svarīgi maksimāli līdzsvarot valsts budžeta ieņēmumus Zivju fonda dotācijas veidošanai ar Zivju fonda dotāciju, kas ir ievērojami mazāka. Kopumā ir paredzams, ka projekta īstenošanas kopējā finansiālā ietekme uz valsts budžetu būs pozitīva.Zemkopības ministrija plānos transfertus pašvaldībām un valsts budžeta uzturēšanas izdevumu transfertus pamatbudžeta apakšprogrammā 25.02.00 „Zivju fonds”, lai piekrītošie finanšu līdzekļi tiktu novirzīti Zivju fonda nolikuma 8.4.apakšpunktā minētā pasākuma nodrošināšanai.  |

*Anotācijas IV un V sadaļa – projekts šīs jomas neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots Zemkopības ministrijas tīmekļa vietnes sadaļā „Sabiedrības viedoklis”. Jautājums par Zivju fonda nolikuma 8.4.apakšpunkta izpildi, izmantojot pieejamo Zivju fonda finansējumu, tika izskatīts Zivju fonda padomes 09.01.2014. sēdē.Pirms tam 11.12.2012. un 28.01.2013. notika darba grupas par Zivju fonda nolikuma 8.4.apakšpunkta izpildes mehānismu (turpmāk – darba grupa) sanāksmes. Darba grupā bija iesaistīti Zemkopības ministrijas, VVD, biedrības „Latvijas Pašvaldību savienība”, Rīgas pilsētas pašvaldības un Valsts kases pārstāvji.2013.gada februārī visām Latvijas novadu un republikas pilsētu pašvaldībām tika izsūtīta Zemkopības ministrijas vēstule ar lūgumu sniegt šādu informāciju:1) pašvaldības pilnvaroto personu (ja tādas ir) skaits, kas veic zvejas un makšķerēšanas darbību kontroles nodrošināšanu uz 2013.gada 1.janvāri, norādot arī katras pilnvarotās personas vārdu un uzvārdu;2) pašvaldības pilnvaroto personu darbības rezultātā 2012.gadā soda naudā iemaksātās naudas summas par zveju regulējošo normatīvo aktu pārkāpumiem, ko patstāvīgi atklājušas pašvaldību pilnvarotās personas;3) pašvaldības pilnvaroto personu darbības rezultātā 2012.gadā iemaksātās naudas summas, kas iegūtas pēc pašvaldības pilnvaroto personu izņemto zivju, zvejas rīku un zvejas līdzekļu realizācijas.Atbildi uz minēto vēstuli sniedza 110 pašvaldības, un Zivju fonda padomes sekretariāts apkopoja pašvaldību sniegto informāciju un tās apkopojumu 15.04.2013. nosūtīja darba grupas locekļiem.Pavisam tika apkopota 50 pašvaldību sniegtā informācija. Vēl 60 pašvaldības sniedza informāciju, ka šādu pilnvaroto personu pašvaldībā nav un attiecīgās kontroles darbības nav notikušas. No 9 pašvaldībām (Daugavpils pilsētas domes, Alsungas, Bauskas, Dobeles, Garkalnes, Priekuļu, Ropažu, Sējas un Vecumnieku novada pašvaldības) netika saņemta nekāda informācija. |
| 2. | Sabiedrības līdzdalība projekta izstrādē | Noteikumu projekta izstrādes gaitā notikušas konsultācijas ar Zivju fonda padomi, kuras sastāvā ir valsts institūciju pārstāvji, biedrības „Latvijas Pašvaldību savienība” pārstāvis, kā arī Latvijas zvejniekus un makšķerniekus pārstāvošo nevalstisko organizāciju pārstāvji.Saistībā ar noteikumu projekta izstrādi tika izveidota darba grupa un aptaujātas pašvaldības.Sabiedrības līdzdalības veidi bija noteikumu projekta ievietošana Zemkopības ministrijas tīmekļa vietnes sadaļā „Sabiedrības viedoklis”, darba grupas izveide un pašvaldību aptauja. |
| 3. | Sabiedrības līdzdalības rezultāti | Izstrādājot noteikumu projektu, ir ņemti vērā Zivju fonda padomes locekļu, VVD, biedrības „Latvijas Pašvaldību savienība”, Rīgas pilsētas pašvaldības un Valsts kases priekšlikumi. |
| 4. | Cita informācija | Nav  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Lauku atbalsta dienests no pašvaldībām un VVD saņems dokumentus, tos pārbaudīs, apkopos un iesniegs Zemkopības ministrijā. Zivju fonda padome izskatīs Lauku atbalsta dienesta iesniegtos dokumentus un pieņems lēmumu par atbalsta piešķiršanu vai atteikumu piešķirt atbalstu. VVD izsniegs pašvaldībām VVD pieņemto lēmumu par pašvaldību pilnvaroto personu sastādītajiem protokoliem apliecinātas kopijas.Projekta izpilde neietekmēs institūcijām pieejamos cilvēkresursus.Saistībā ar projekta izpildi nav nepieciešams veidot jaunas, ne arī likvidēt vai reorganizēt esošas institūcijas. |
| 3. | Cita informācija | Nav |

Zemkopības ministrs J.Dūklavs

2014.05.28. 8:17

2110

J.Ābele

67027823; janis.abele@zm.gov.lv